section_heading: Drugi svjetski rat
paragraph_text: Godine 1945. SSSR potpisuje s Čehoslovačkom sporazum o uključenju Zakarpatja u Sovjetsku Ukrajinu u okviru koje je 1946. osnovana Zakarpatska oblast sa središtem u Užgorodu. Ukrajinci su prema broju svoje poplulacije kroz povijest blisko slijedili Ruse, no ipak Ukrajinci često nisu dolazili do većeg izražaja, jer su teritorijalno razdvojeni živjeli u nekoliko moćnih suprotstavljenih imperija i država, sve do 1940. godine. I nakon 1940., znatan dio Ukrajinaca ostao je živjeti terotorijalno razjedinjen u pojedinim dijelovima Europe, posebno u dijelovima jugoistočne Poljske i Slovačke, koje su Ukrajinci također smatrali svojom zemljom. Nakon što je sovjetska vojska 1939. i 1940. pripojila zapadne ukrajinske regije Galiciju, Volinj i Bukovinu sovjetskoj Ukrajini, u novoj republici našlo se više milijuna izrazito nacionalno osviještenih zapadnih Ukrajinaca. Staljinovi ideolozi bili su prisiljeni mijenjati pojedinosti svojih stajlišta i politiku prema mnogoljudnim Ukrajincima.